
MUNICIPIUL TIMIŞOARA
SERVICIUL ŞCOLI, SPITALE
Nr.SC 2018-11778/17.05.2018
RAPORT DE SPECIALITATE
Privind emiterea acordului de principiu  pentru preluarea în administrare  a Spitalului Clinic CF Timişoara, situat în Spl. Tudor Vadimirescu nr. 13-15
     Având în vedere Expunerea de motive nr. SC 2018-7665/02.04.2018 a Primarului Municipiului Timişoara şi a  Proiectului de hotărâre privind emiterea acordului de principiu  pentru preluarea în administrare a Spitalul Clinic C F Timişoara, situate în Spl. Tudor Vadimirescu nr. 13-15
    Facem următoarele precizări:
    Prin adresa cu nr.18783/08.05.2018, înregistrată la Municipiul Timişoara sub nr.SC2018-10726/08.05.2018, Ministerul Transporturilor a solicitat ca Municipiul Timişoara să îşi exprime  intenţia  cu privire la  o posibilă  preluare în administrare  a  Spitalului  CF Timişoara.
    Având în vedere prevederile art. 36 alin 2 lit.c) si d) şi a alin 6 lit a pct. 3 din Legea nr. 215/2001 privind administraţia publică locală, republicată şi modificată apreciem  că:
   -  proiectul de hotărâre  privind  emiterea acordului de principiu  pentru preluarea în administrare a Spitalului Clinic CF Timişoara, situat în Spl. Tudor Vadimirescu nr.13-15, îndeplineşte condiţiile pentru a fi supus dezbaterii şi aprobării plenului Consiliului Local.
   - Preluarea în administrare a Spitalului Clinic CF Timişoara este condiţionată de punere la dispoziţia Municipiului Timişoara a situaţiei patrimoniale, respectiv de  posibilitatea integrării Spitalului Clinic CF Timişoara, în  structura  Spitalului Clinic Municipal de Urgenţă Timişoara, unitate sanitară publică cu paturi cu personalitate juridică,  al cărui management a fost preluat de către Consiliul Local al Municipiului Timişoara.

